Կոնչիտա Մարտինես

**Ինմակուլադա Կոնսեպսիոն («Կոնչիտա») Մարտինես-Բերնատ** (, ծնվել է 1972 թվականի ապրիլի 16-ին, Մոնսոն, Ուեսկա, Իսպանիա), իսպանացի պրոֆեսիոնալ թենիսիստուհի։ Կանանց զուգախաղերում Օլիմպիական խաղերի եռակի մրցանակակիր (1992, 2004 թվականներ՝ «արծաթե», 1996 թվական՝ «բրոնզե»), Ուիմբլդոնի մրցաշարի մենախաղի հաղթող (1994 թվական), Ֆեդերացիայի Գավաթի հնգակի հաղթող և եզրափակիչի հնգակի մասնակից Իսպանիայի ազգային հավաքականի կազմում։

## Մարզական կարիերա
16 տարեկան հասակում Կոնչիտա Մարտինեսը հաղթում է Թենիսի միջազգային ֆեդերացիայի (ITF) հովանու տակ անց կացվող իր առաջին չորս մրցաշարերից երեքում, անցնում է Ֆրանսիայի բաց առաջնության որակավորման ընտրությունը և այնտեղ հասնում է մինչև 1/8 եզրափակիչ։ Նույն թվականին, Սոֆիայում, նա հաղթում է իր առաջին WTA մրցաշարը, անմիջապես մենախաղում և զուգախաղում։

1989 թվականին Մարտինեսը ներխուժում է համաշխարհային թենիսի էլիտա։ Հունիսի կեսին նա արդեն մտնում է WTA վարկանիշի առաջին տասնյակի մեջ, այդ տարվա ընթացքում հաղթում է երեք մրցաշարում, Իսպանիայի հավաքականի հետ հասնում է մինչև Ֆեդերացիայի Գավաթի եզրափակիչ և արժանանում է «Տարվա լավագույն նորեկ» WTA մրցանակին։ հետագա երկու տարիներին նա նույնպես շահում է տարեկան երեք մենախաղային մրցաշարերում, իսկ 1991 թվականին իր մրցանակներին ավելացնում է նաև իր առաջին Ֆեդերացիայի Գավաթը (որ առաջինն է դառնում նաև Իսպանիայի հավաքականի համար)։ ԱՄՆ-ի հավաքականի հետ գլխավոր թիմային մրցաշարի եզրափակիչում Մորտինեսը Ջենիֆեր Կապրիատիին պարտվում է անձնական հանդիպման ժամանակ, սակայն Արանչա Սանչես-Վիկարիոյի հետ հաղթում է զուգախաղում և իսպանուհիները հաղթանակ են տանում 2-1 հաշվով։

1992 թվականին քսանամյա Մարտինեսը մասնակցում է իր առաջին Օլիմպիական խաղերին, որոնք անց էին կացվում Բարսելոնայում։ Մենախաղում նա քառորդ եզրափակիչում զիջում է Արանչա Սանչես-Վիկարիոյին, դրա փոխարեն, զուգախաղում, Սանչես-Վիկարիոյի հետ միասին, դուրս է գալիս եզրափակիչ, որտեղ նրանց նկատմամբ առավելության են հասնում Ջիջի և Մերի Ջո Ֆերնանդեսը՝ 7-5, 2-6, 6-2։ Դեռևս մինչև Օլիմպիադան, Մարտինեսը դուրս է գալիս Մեծ Սաղավարտի մրցաշարի իր առաջին եզրափակիչը՝ Սանչեսի հետ զույգով նա պարտություն է կրում Ֆրանսիայի բաց առաջնության եզրափակիչում, Նատաշա Զվերևա և Ջիջի Ֆերնանդես զույգին։

Հետագա երեք տարիներին Մարտինեսը հաղթանակ է տանում մենախաղի 15 մրցաշարերում (այդ թվում նաև 1994 թվականի Ուիմբլդոնի մրցաշարում, դա միակն է, որ նա հաղթում է խոտածածկի վրա) և երկուսում՝ զուգախաղում, երեք անգամ անընդմեջ նա հավաքականի հետ միասին հաղթում է Ֆեդերացիայի Գավաթում, եզրափակիչի վեց հանդիպումներում տոնելով վեց հաղթանակ և հասնում է իր համար առավելագույն վարկանիշային հորիզոնականներին ինչպես մենախաղում, այնպես էլ զուգախաղում։

1996 թվականին նա դառնում է առաջին թենիսիստուհին, ով չորս անգամ անընդմեջ հաղթում է Իտալիայի բաց առաջնությունում։ Նա Ատլանտայի օլիմպական մրցաշարում «դասակարգվում» է երկրորդ համար տակ, սակայն քառորդ եզրափակիչում զիջում է Մերի Ջո Ֆերնանդեսին։ Զուգախաղում Մարտինես-Սանչես զույգը երկրորդ անգամ անընդմեջ մեդալներ է նվաճում, այժմ բրոնզե։ Երրորդ մրցանակի համար խաղում իսպանական զույգը վստահորեն հաղթանակ է տանում հոլլանդական Մանոն Բոլեգրաֆ-Բրենդա Շուլց-Մակքարթնի զույգի նկատմամբ՝ 6-1, 6-3.

1997 թվականը Մարտինեսի ելույթների ժամանակ դառնում է առաջին տարին, որի ընթացքում նա տիտղոսներ չի նվաճում։ Նա հինգերորդ անգամ անընդմեջ դուրս է գալիս Իտալիայի բաց առաջնության եզրափակիչ, սակայն պարտվում է Մարի Պիրսին։ Սթանֆորդի մրցաշարում նա հասնում է մինչև եզրափակիչ, ճանապարհին հաղթանակներ տանելով երկրորդ և երրորդ «չասակարգվածներ» Մոնիկա Սելեշի և Ամանդա Կյոտցերի նկատմամբ, սակայն եզրափակիչում պարտվում է աշխարհի առաջին ռակետ Մարտինա Հինգիսին։ Սակայն արդեն հաջորդ տարի նա հաղթում է մենախաղի երկու մրցաշարում, մեկը՝ զուգախաղում և հավաքականի հետ միասին հինգերորդ անգամ հաղթում է Ֆեդերացիայի Գավաթում։ Նա նաև կարիերայում երկրորդ անգամ դուրս է գալիս Մեծ Սաղավարտի մրցաշարի մենախաղի եզրափակիչ, սակայն պարտվում է Հինգիսին Ավստրալիայի բաց առաջնության եզրափակիչում։

2000 թվականին մարտինեսը շահում է իր նախավերջին տիտղոսը մենախաղում (վերջին անգամ կշահի միայն հինգ տարի անց, կարիերայի ամենավերջում)։ Նույն տարում նա նաև հինգերորդ և վերջին անգամ հասնում է Մեծ Սաղավարտի մրցաշարի (Ֆրանսիայի բաց առաջնություն) մենախաղի եզրափակիչ, սակայն զիջում է մրպցաշարի տանտեր Մարի Պիրսին։ Սիդնեյի Օլիմպիադայում նա «դասակարգվում» է չորրորդ համարի տակ, սակայն արդեն երկրորդ շրջանում զիջում է Կարինա Հաբշուդովային Սլովակիայից։ Սանչեսի հետ զույգով նրանք «դասակարգվում» են երկրորդ համարի տակ, սակայն զուգախաղի մրցաշարում նրանք հասնում են մինչև երկրորդ շրջան, պարտվելով Բելառուսիայից մրցակցուհիներին՝ Բարաբանշիկովա-Զվերևա։

2000 թվականից հետո Մարտինեսի հիմնական հաջողությունները կապված են զուգախաղերի հետ։ Նա հաղթում է ևս հինգ մրցաշարերում, ևս մեկ անգամ դուրս է գալիս Ֆրանսիայի բաց առաջնության եզրափակիչ, իսկ Աթենքի Օլիմպիադայում շահում է իր երրորդ օլիմպիական մեդալը, Վիրխինիա Ռուանո-Պասկուալի հետ զույգով եզրափակիչում պարտվելով չինուհիներ Սուն Տյանտյանին և Լի Տինին։ Մենախաղային մրցաշարում նա առաջին իսկ շրջանում դուրս է մնում մրցաշարից, 6-1, 6-4 հաշվով պարտվելով եզրափակիչի ապագա մասնակից, երկրորդ համարի տակ «դասակարգված» Ամելի Մորեսմոյին։

2006 թվականի ապրիլի 15-ին, Վալենսիայում մամլո ասուլիսի ժամանակ, Կոնչիտա Մարտինեսը հայտարարում է մեծ սպորտից հեռանալու մասին, հաղթելով ավելիշատ մենախաղային մրցաշարերում, քան ցանկացած այլ իսպանացի թենիսիստուհի։

2008, 2009 և 2010 թվականներին Մարտինեսը, որպես հրավիրված, մասնակցում է Ուիմբլդոնի կանանց զուգախաղի մրցաշարում։ 2010 թվականի մրցաշարի զուգախաղում նրա խաղընկերուհին է լինում Նատալի Տոզիան։

## Մեծ Սաղավարտի մրցաշարերի եզրափակիչներ (5)
### Մենախաղ (3)
#### Հաղթանակ (1)

#### Պարտություններ (2)

### Զուգախաղ (2)
#### Պարտություններ (2)

## WTA մրցաշարերի եզրափակիչներ
### Մենախաղ-55 (33–22)

### Զուգախաղ-41 (13–28)

## Մենախաղի վիճակագրություն

## WTA Tour-ի կարիերայի շահած գումարներ

### Թոփ-10-յակի թենիսիստուհիների հետ խաղերի վիճակագրություն

## Հետաքրքիր փաստեր
* Կոնչիտա Մարտինեսը Արանչա Սանչեսի հետ միասին հանդիսանում են Ֆեդերացիայի Գավաթի երկու ռեկորդների հեղինակներ՝ եզրափակիչներում ամենաշատ մասնակցության քանակ (տաս) և մեկ զուչգի համար ամենաշաի քանակի հաղթանակներ (18)։

## Ծանոթագրություններ

## Աղբյուրներ
* Կոնչիտա Մարտինեսը WTA կայքում
* Կոնչիտա Մարտինեսը ITF կայքում 
* Կոնչիտա Մարտինեսը Ֆեդերացիայի Գավաթի կայքում 





Կատեգորիա:1972 ծնունդներ
Կատեգորիա:2004 թվականի Ամառային օլիմպիական խաղերի արծաթե մեդալակիրներ
Կատեգորիա:ԱՄՆ-ի թենիսի բաց առաջնություն
Կատեգորիա:Ապրիլի 16 ծնունդներ
Կատեգորիա:Ավստրալիայի թենիսի բաց առաջնություն
Կատեգորիա:Իսպանացի թենիսիստներ
Կատեգորիա:Մեծ սաղավարտի (թենիս) մրցաշարեր
Կատեգորիա:Ուիմբլդոնի մրցաշար
Կատեգորիա:Ֆրանսիայի թենիսի բաց առաջնություն